અમદાવાદ: ગુડ્સ એન્ડ સર્વિસ ટેક્સની સરકાર તડામાર તૈયારીઓ કરી રહી છે. સંસદના ચોમાસુ સત્રમાં જીએસટી બિલ પસાર થયા બાદ ત્રણ રાજ્ય સરકારોએ વિધાનસભાના સ્ટેજ ઉપર પણ બિલને પસાર કર્યું છે. રાજ્યના વેપારીઓને જીએસટી કેવું હશે તથા હાલના ટેક્સ માળખા કરતાં નવી ટેક્સ સિસ્ટમ કેવી આવશે, રેટનું માળખું કેવું રહેશે તથા તેનાથી કેવી અસર થશે તે અંગે અનિશ્ચિતતા જોવા મળી રહી છે ત્યારે આ તમામ દ્વિધાભરી પરિસ્થિતિનો પ્રાથમિક લેવલે વેપારીને સમજ પૂરી પડે તે માટે જીએસટીના હાલના મોડલ લૉ અંગે ગુજરાત ચેમ્બરે એક સેમિનારનું આયોજન કર્યું હતું, જેમાં ટેક્સ નિષ્ણાત નયનભાઈ શેઠે મહાજન, વેપારીઓ તથા કાયદાવિદ્ને આ મોડલ લૉ અંગે પ્રાથમિક માહિતી આપી હતી.